གཡས་གཡོན་ནས་སྐྱོར་འདེགས་དགོས་པའི་མི་རྒན་ལོ་ན་བརྒྱད་ཅུར་བརྒལ་བ་ཞིག་ལ་ད་དུང་ཡང་ལྷོད་བཞུགས་ཀྱི་གོ་སྐབས་མི་སྤྲོད་པར།ཡར་ཅིག་ཅིག་གི་བཀའ་དབང་དང་གསུང་ཆོས།མར་ཅིག་ཅིག་མུར་མུར་གྱི་མཛད་སྒོ་དང་སྐུ་མགྲོན།དགེ་ཚུལ་སློང་གི་སྡོམ་འབོག་སོགས་ཆེས་གལ་གནད་ཆེ་མིན་ཅི་རིགས་ཀྱི་ས་རུ་དཀའ་བ་དང་ལེན་ངང་ཕེབས་རྐྱང་གནང་འཇུག་གི་ཡོད་པ་དེ་ནི་ཅི་འདྲའི་སྙིང་ཁམ་ཅན་གྱི་བྱེད་སྟངས་ཤིག་མ་ཡིན་ནམ།ལོ་རྒན་འདི་འདྲ་ཞིག་ལ་སྔོན་ཆད་ལོ་གཞོན་གྱི་དུས་སྐབས་ནང་བཞིན་ད་དུང་ཡང་ཉིན་ནས་ཉིན་བསྟུད་ཀྱི་དཀའ་ཚེགས་ཆེན་པོར་ཅིའི་ཕྱིར་སྦྱོར་གྱིན་ཡོད་པ་རེད་དམ།